Orde Baru (Indonésia)

Orde Baru (Indonésia: Orde Baru, potong lèter: Orba) entu maran ke réjimnya persidèn kedua Indonésia, nya'entu Persidèn Suharta semprakan dia punya naèk bekuku tahon 1966 ampé dia punya lèngsèr tahon 1998. Suharta ngebikin ni istilah pas dia naèk bakal ngebèdain deri pendulunya Sukarna (nyang digeronya "Orde Lama").

Langsung abisnya jajalan kudéta tahon 1965, kewontenan pulitiknya jadi kaga' danta èn Orde Barunya Suharta ngadepin mingkin banyaknya dukungan deri rombongan-rombongan nyang pèngèn misahin dèwèk deri mas'alah Indonésia semprakan kemerdékaan. Angkatan 66 nuladanin rombongan baru pemimpin muda ama pikiran intelèktual baru. Absinya cèkcok pulitik èn masarakat Indonésia, abisnya ambruknya èkonomi, ama ambak-ambakannya masarakat akir-akir 1950-an ampé tenga-tenga 1960-an, "Orde Baru" ada i'tikad ngebolain ngranggeh ama ngopènin tatanan pulitik, pengembangan atur banda, èn pengapusan timbrungan masarakat dalem prosès pulitik. Ciri has "Orde Baru" nyang ngejegreg semprakan akir 1960-an entu rol pulitik nyang kuat bakal militèr, birokratisasi èn korporatisasi pulitik serènta paguyuban masarakat, èn pemitesan lawan-lawan nyang milih-milih tapi brital. Doktrin setrèng antikuminis, antikemasarakatan, anti-Islamis tetep nanggrak di kepersidènan ampé 30 tahon punya lama.

Dalem berapa tahon doang, nyang tadénya éngko-éngkonya malah jadi lawannya Orde Baru, nyang kediri deri atu kelompok militèr nyang didukung ama kelompok kecil masarakat. Deri gerakan-gerakan prokera'yatan nyang banyak nyang ngedeser Suharta lèngsèr tahon, entakanuh dia-dia dapet kukuan. Istilah Orde Baru punya arti jadi rada jelèk. Ni sering dipaké bakal nyebutin tokoh-tokoh nyang ada ubungan ama Suharta atawa jaman Suharta, atawa nyang nglanggengin plaktèk seènakudelnya, kaya' korepsi, kolusi, ama nèpotisme (KKN).

Category:Sejarah Indonésia